**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 35. panta pirmā daļa.  Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2005. gada 15. marta noteikumi Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 35. panta pirmās daļas 1.punktā ir noteikts, ka dzīvnieku īpašniekam ir tiesības saņemt zaudējumu kompensāciju par epizootijas uzliesmojuma apkarošanas laikā slimības apkarošanas dēļ nokautajiem vai nogalinātajiem dzīvniekiem.  Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootijas uzliesmojuma laikā.  Dzīvnieku īpašniekiem SIA “Ancers” un SIA “Gestum” radās materiāli zaudējumi, savā ganāmpulkā novietnē “Rukas” apkarojot Āfrikas cūku mēri, jo slimības dēļ minētajiem dzīvnieku īpašniekiem tika nokauti 5023 cūku dzimtas dzīvnieki. Novietnē tika iznīcināta arī dzīvnieku barība, bet par to tiks pieprasīta atsevišķa kompensācija, jo barības iznīcināšana ir pabeigta tikai nesen un Zemkopības ministrijā vēl nav saņemts kompensācijas pieteikums no SIA “Ancer”.  Lai izpildītu Veterinārmedicīnas likuma un noteikumu Nr.177 prasības, ir jāizdod Ministru kabineta rīkojums (turpmāk – rīkojuma projekts), kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies Āfrikas cūku mēra uzliesmojuma apkarošanas laikā.  LAD Ziemeļaustrumu reģionālās lauksaimniecības pārvalde (turpmāk – LAD RLP) 2017. gada 23. janvārī pieņēma lēmumu nepiešķirt ZS “Rubeņi” kompensāciju, pamatojoties uz noteikumu Nr. 177 5. punktā noteikto, ka PVD sastāda aktu pēc tam, kad dzīvnieku īpašnieks ir veicis visus normatīvajos aktos par slimību likvidēšanu un draudu novēršanu paredzētos pasākumus. 2017. gada 31. janvārī ZS “Rubeņi” īpašnieks Aivars Pabērzs vērsās Lauku atbalsta dienesta centrālajā struktūrvienībā (turpmāk – LAD) ar iesniegumu, kurā vēlreiz lūdza izmaksāt kompensāciju par iznīcināto inventāru. LAD izvērtēja dokumentus un pieņēma lēmumu par kompensācijas izmaksu dzīvnieku īpašniekam. Zemkopības ministrija (turpmāk – ZM) ir saņēmusi Pārtikas un veterinārā dienesta (turpmāk – PVD) Austrumvidzemes pārvaldes vadītājas Indras Tomiņas skaidrojumu par situāciju ZS “Rubeņi” un pamatojumu, kādēļ otrs PVD akts tika sagatavots tikai 2016. gada 9. decembrī, kā arī paskaidrojumu par pieļautajiem pārkāpumiem, t.i., sastādītais PVD akts netika nosūtīts LAD RLP un uz akta nav datuma, kad dzīvnieku īpašnieks ar to ir iepazīstināts. ZM ir saņēmis arī LAD RLP Valsts atbalsta un *LEADER* pasākumu daļas vadītājas skaidrojumu par to, kādēļ ZS “Rubeņi” iesniegums netika iereģistrēts tā saņemšanas dienā. Izvērtējot visus saņemtos dokumentus un skaidrojumus, Zemkopības ministrija atbalsta LAD pieņemto lēmumu izmaksāt ZS “Rubeņi” kompensāciju par iznīcināto inventāru.  2017. gada 7. martā Zemkopības ministrija saņēma LAD vēstuli, ar kuru tika pieprasīts finansējums kompensācijas izmaksai SIA “Ancer” par novietnē “Bunči” piespiedu kārtā nogalinātajiem un iznīcinātajiem dzīvniekiem.  Kompensāciju lauksaimniecības dzīvnieku īpašniekiem izmaksās Lauku atbalsta dienests pēc naudas līdzekļu saņemšanas no valsts pamatbudžeta programmas 02.00.00 „Līdzekļi neparedzētiem gadījumiem”. Ar rīkojuma projektu tiks nodrošināta noteikumu Nr. 177 9.4. apakšpunkta prasības izpilde par to, ka kompensācija, pārskaitot to dzīvnieku īpašnieka norādītajā bankas kontā, tiek izmaksāta 90 dienu laikā no dzīvnieku īpašnieka iesnieguma saņemšanas. Iesniegums no ZS “Rubeņi” saņemts 31. janvārī, no SIA “Ancer” – 1. februārī un 16. februārī un no SIA “Gestum” – 1. februārī. Tā kā ir nepieciešams laiks Ministru kabineta rīkojuma projekta saskaņošanai ar Finanšu ministriju, izskatīšanai Ministru kabinetā un pēc tam ar kompensāciju izmaksu saistīto dokumentu sagatavošanai atbilstošajās valsts institūcijās, sagatavotais Ministru kabineta rīkojuma projekts ir jāvirza nekavējoties un nav iespējams vienā Ministru kabineta rīkojuma projektā apvienot visus SIA “Ancers” iesniegumus par kompensāciju samaksu.Tāpat rīkojuma projekts paredz Zemkopības ministrijai nodrošināt, lai valsts budžetā daļēji tiktu atgūti līdzekļi par dzīvnieku īpašniekam izmaksāto kompensāciju saistībā ar Āfrikas cūku mēra programmu. Naudas līdzekļu atgūšana paredzēta no Eiropas Savienības budžeta saskaņā ar Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK (turpmāk – Regula Nr.652/2014). Ja netiks ievērots noteikumu Nr. 177 9.4. apakšpunktā noteiktais termiņš, valsts var neatgūt ES līdzfinansējumu par dzīvnieku īpašniekam izmaksātajām kompensācijām.  Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieki SIA “Ancer”, SIA “Gestum” un ZS “Rubeņi”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt lauksaimniecības dzīvnieku īpašniekam:  1) SIA “Ancer” **1 451 316,40** *euro;*  2) SIA “Gestum” **93 225,96** *euro;*  3) ZS “Rubeņi” **1519,61** *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017.gads | | Turpmākie trīs gadi *(euro)* | | |
| 2018.gads | 2019.gads | 2020.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | **915 170** | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | **1 546 062** | 0 | 0 | 0 |
| 2.1. valsts pamatbudžets | 0 | **1 546 062** | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | **– 1 546 062** | **915 170** | 0 | 0 |
| 3.1. valsts pamatbudžets | 0 | **– 1 546 062** | **915 170** | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| **+ 1 546 062** | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu paredzēta kompensācijas izmaksa dzīvnieku īpašniekam **SIA “Ancers”** **1 451 316,40** *euro* apmērā. Atbilstoši PVD inspektora aktā Nr.1 norādītajai informācijai saimniecībā nokauti 2390 sivēni svarā līdz 30 kilogramiem, 131 cūka svarā no 31 līdz 80 kilogramiem, 572 cūkas svarā virs 81 kilograma, 29 kuiļi un 1417 sivēnmātes. No SIA “Cūku ciltsdarba centrs” ir saņemta izziņa, ka minētais ganāmpulks bija pārraudzībā. Tādējādi par piespiedu kārtā nogalinātiem kuiļiem un sivēnmātēm jāpiemēro kompensācijas apmērs kā par pārraudzībā esošiem (noteikumu Nr.177 2. pielikuma 11.1. un 11.2.apakšpunkts). SIA “Cūku ciltsdarba centrs” 2017. gada 27. janvārī iesniedza Zemkopības ministrijā apliecinājumu par saskaņā ar Ministru kabineta 2014. gada 15. jūlija noteikumiem Nr.393 “Lauksaimniecības dzīvnieku un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” reģistrēto vaislas jauncūku un vaislas jaunkuiļu atbilstību noteikumu Nr.177 2. pielikumā norādīto nobarojamo cūku iedalījumam pēc svara kategorijām. Ņemot vērā SIA “Cūku ciltsdarba centrs” iesniegto apliecinājumu, par attiecīgajām jauncūkām ir piemērots tāds kompensācijas apmērs, kāds noteikts noteikumu Nr.177 2. pielikumā norādītajām atbilstošajām nobarojamo cūku svara kategorijām. Atbilstoši PVD inspektora dzīvnieku un novietnes pārbaudes protokolā Nr. V80-17-00276 norādītajai informācijai novietnē “Bunči” Salaspils novada Salaspils pagastā nokauti 654 sivēni svarā līdz 30 kilogramiem, 4360 cūku svarā no 31 līdz 80 kilogramiem un 3507 cūkas svarā virs 81 kilograma. Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam SIA “Ancers” pienākas kompensācija pilnā apmērā – **1 451 316,40** *euro.*  Ar rīkojuma projektu paredzēta kompensācijas izmaksa dzīvnieku īpašniekam **SIA “Gestum”** **93 225,96** *euro* apmērā. Atbilstoši Pārtikas un veterinārā dienesta (turpmāk – PVD) inspektora aktā Nr.2 norādītajai informācijai saimniecībā nokauti 184 sivēni svarā līdz 30 kilogramiem un 300 sivēnmāšu. No SIA “Cūku ciltsdarba centrs” ir saņemta izziņa, ka minētais ganāmpulks bija pārraudzībā. Tādējādi par piespiedu kārtā nogalinātajām sivēnmātēm jāpiemēro kompensācijas apmērs kā par pārraudzībā esošām (noteikumu Nr.177 2. pielikuma 11.1.apakšpunkts). Precīzs kompensācijas apmēra aprēķins redzams Lauku atbalsta dienesta iesniegtajā informācijā, kas pievienota anotācijas pielikumā. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, tad dzīvnieku īpašniekam SIA “Ancers” pienākas kompensācija pilnā apmērā – **93 225,96** *euro.*  Ar Ministru kabineta 2016. gada 11. oktobra rīkojumu Nr. 588 ZS “Rubeņi” tika piešķirta kompensācija 15 196,07 *euro* apmērā. Saskaņā ar noteikumu Nr. 177 10.13. apakšpunktu dzīvnieku īpašniekiem, kuriem piespiedu kārtā ir nogalināti vairāk nekā 50 cūku sugas dzīvnieku, par iznīcināto inventāru izmaksā kompensāciju 10 % apmērā no kompensācijas apmēra, kas aprēķināts par nokautajiem vai nogalinātajiem cūku sugas dzīvniekiem. Tādēļ ZS “Rubeņi” par iznīcināto inventāru ir jāizmaksā kompensācija 1519,61 *euro*. | | | | |
| 6.1. detalizēts ieņēmumu aprēķins | – | | | | |
| 6.2. detalizēts izdevumu aprēķins | – | | | | |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekš minētajiem dzīvnieku īpašniekiem nav konstatēti normatīvo aktu pārkāpumi, tika pieņemts lēmums par kompensāciju nesamazināšanu. Turklāt kaušanas brīdī cūku sugas dzīvniekiem nebija konstatētas slimību izraisītas pārmaiņas.  Katru gadu no Eiropas Savienības budžeta līdzekļiem valstij tiek pārskaitīti līdz 75 %no iztērētajiem līdzekļiem kompensāciju izmaksai dzīvnieku īpašniekiem par slimībām, kuru uzraudzībai un apkarošanai ir sagatavota un ar Eiropas Komisiju saskaņota uzraudzības un apkarošanas programma. Šāda uzraudzības programma ir saskaņota Āfrikas cūku mēra uzraudzībai un apkarošanai. Eiropas Komisijas apstiprinātajā ĀCM uzraudzības programmā ir noteikts ES līdzfinansējuma limits par vienu dzīvnieku īpašniekam kompensējamu cūku sugas dzīvnieku – 120 *euro*. Tā kā līdzfinansējums ir līdz 75%, par vienu dzīvnieku maksimālais līdzfinansējums ir 90 *euro*. Plānotā ES līdzfinansējuma summa, ko Latvija varētu atgūt 2018. gadā, ir aprēķināta, ņemot vērā ES līdzfinansējuma maksimumu par vienu dzīvnieku un par tiem dzīvniekiem, par kuriem Latvija ir izmaksājusi mazāk nekā 90 *euro*, par dzīvnieku ir aprēķināti 75% no izmaksātās kompensācijas apmēra (piemēram, kompensācijas apmērs ir 42,69 *euro*, un no tā 75% ir 32,02 *euro*, bet, ja kompensācijas apmērs ir 85,37 *euro*, tad attiecīgi 75% no tā ir 64,03 *euro*).  Regulas Nr.652/2014 14. panta otrā daļa nosaka ES dalībvalstij pienākumu par katru EK saskaņoto dzīvnieku infekcijas slimības uzraudzības programmu līdz katra gada 31. augustam EK iesniegt finanšu starpziņojumu. Šajā starpziņojumā dalībvalsts iekļauj informāciju par programmas izpildi un līdz gada beigām programmas ieviešanas pabeigšanai plānotajiem izdevumiem. Pamatojoties uz dalībvalstu starpziņojumiem, EK izdara grozījumus lēmumā, ar ko ir apstiprinātas dzīvnieku infekcijas slimību uzraudzības programmas un atbilstoši precizē programmas ieviešanai paredzēto līdzfinansējuma apmēru.  Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. | | | | |

Anotācijas IV, V un VI sadaļa – projekts šo jomu neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministrs Jānis Dūklavs

Zemkopības ministrijas valsts sekretārs Dace Lucaua

Vanaga 67027363

sanita.vanaga@zm.gov.lv